Žiežulis (Varėnos r.)
Žiežulis – ežeras Lietuvoje, Varėnos rajone, 2,5 km į vakarus nuo Varėnos, Girežerio miške. Ežero ilgis iš vakarų į rytus – 0,65 km, plotis – iki 0,29 km. Altitudė 110,4 m. Krantai aukštoki, sausi, ištisai apaugę medžiais. Ežeras nenutekantis, priklauso Merkio intako Derėžnyčios baseinui. 2009–2012 m. buvo atlikti rytinės ežero dalies išvalymo ir sutvarkymo darbai, įrengti 2 paplūdimiai. Nuo Varėnos miesto iki ežero nutiestas Žiežulio pažintinis takas.